Jaunatvės raitelis
Ei, žirge, suklaidinau jau aš takus,
Kad negrįžtumėm iš kur atjoję...
Kanopoms skelk į akmenis žaibus, –
Lai girių tolumos kvatoja!

Kur sugrįžti mums, kur užsukti dabar, –
Visur žalio vario tik žalioji naktis?!
Juk neturim namų, neturiu mylimos, –
Verčiau tuščią jojimą tad jojam!

Tu žirge žinai, mano žirge žinai,
Kad negrįšim niekad jau išjoję, –
Kanopoms skelk į akmenis žaibus,
Lai girių tolumos kvatoja!

Cvirka Petras
Eilėraščiai